Kui Teie konto saldo on 0, tuleb Teil esmalt pöörduda tööandja poole selgitamaks, kas Teie tööandja poolt kinnipeetud kogumispensioni maks ning deklaratsioon on korrektselt Maksu- ja Tolliametile esitatud. Sageli on juhtunud, et  tööandja ei ole esitanud kinnipeetud maksule juurde deklaratsiooni või esitab vigase deklaratsiooni. Sellisel juhul ei laeku mitte ühegi selle tööandja deklaratsioonis nimetatud töötajate arvetele kinnipeetud summa enne, kuni viga on parandatud. Vea saab parandada ainult tööandja kui makse kinnipidaja.